સમાપન સમારંભ ગૌહાતી ચિકિત્સા મહાવિદ્યાલયના ઓડિટોરિયમમાં આસામના મહામહિમ રાજ્યપાલ પ્રો. જગદીશ મુખી, ગૌહાતી ચિકિત્સા મહાવિદ્યાલયના અધ્યક્ષ ડૉ. અતિંદ્રકુમાર અધિકારી, એન.એમ.ઓ.ના રાષ્ટ્રીય મહાસચિવ ડૉ. યોગેન્દ્ર મલિક તેમ જ અન્ય મહાનુભાવો તેમ જ ધન્વન્તરી સેવાયાત્રાના આયોજનના તમામ પદાધિકારીઓની હાજરીમાં યોજાયો. સેવા આપનાર તમામ તબીબો અને વિદ્યાર્થીઓને ગમોસા તરીકે ઓળખાતા આસામના પરંપરાગત સફેદ-લાલ રંગના ખેસ દ્વારા સન્માન કરીને પ્રમાણપત્ર એનાયત કરવામાં આવ્યું.